**ELŐTERJESZTÉS**

**a Jogi és Társadalmi Kapcsolatok Bizottsága 2018. április 24-i ülésére**

**Tájékoztató a 2017. évi lejárt határidejű bizottsági határozatok végrehajtásáról**

A Jogi és Társadalmi Kapcsolatok Bizottsága 2018. február 13-i ülésén tárgyalta a 2017. évi lejárt határidejű bizottsági határozatok végrehajtásáról szóló tájékoztatót. A bizottság 26/2018. (II.13.) JTKB számú határozatával a tájékoztatót tudomásul vette, továbbá felkért arra, hogy azt egészítsem ki az ülésen elhangzottak alapján a bizottság következő ülésére. Előzőekre tekintettel a Jogi és Társadalmi Kapcsolatok Bizottsága 2017. évi, intézkedést igénylő lejárt határidejű határozatok végrehajtásáról a leadott jelentések alapján az alábbiakban tájékoztatom a Tisztelt Bizottságot.

**244/2017. (XII.12.) JTKB számú határozatában** a Jogi és Társadalmi Kapcsolatok Bizottsága Szombathely Megyei Jogú Város Civil Koncepcióját elfogadásra javasolta a Közgyűlésnek.

**Dr. Bencsics Enikő, az Egészségügyi és Közszolgálati Osztály vezetője jelenti:** A Civil Koncepciót a Közgyűlés elfogadta, az 2017. december 29. napján aláírásra került.

**256/2017. (XII.12.) JTKB számú határozatában** a Jogi és Társadalmi Kapcsolatok Bizottsága a Savaria Megyei Hatókörű Városi Múzeum alapító okiratának módosítását elfogadásra javasolta a Közgyűlésnek.

**Dr. Bencsics Enikő, az Egészségügyi és Közszolgálati Osztály vezetője jelenti:** Az alapító okirat módosítását a Közgyűlés elfogadta, az 2018. január 16. napján aláírásra került.

**257/2017. (XII.12.) JTKB számú határozatában** a Jogi és Társadalmi Kapcsolatok Bizottsága javaslatot tett a Közgyűlésnek a Savaria Megyei Hatókörű Városi Múzeum igazgatójának megválasztására.

**Dr. Bencsics Enikő, az Egészségügyi és Közszolgálati Osztály vezetője jelenti:** A Savaria Megyei Hatókörű Városi Múzeum igazgatóját a Közgyűlés megválasztotta, kinevezése folyamatban van.

**275/2017. (XII.12.) JTKB számú határozatában** a Jogi és Társadalmi Kapcsolatok Bizottsága felkérte a polgármestert, hogy készítsen tájékoztatót a Szent Márton Emlékév keretében kapott 800.000.000,- Ft központi elszámolásával kapcsolatban.

**Dr. Bencsics Enikő, az Egészségügyi és Közszolgálati Osztály vezetője jelenti:** A Szent Márton Emlékév keretében kapott 800.000.000,- Ft központi elszámolásával kapcsolatban 2017. október 10. napján a Belügyminisztérium hiánypótlási felszólítást küldött az Önkormányzat részére. A hiánypótlást az Önkormányzat 2017. november 10. napján megküldte a Belügyminisztériumnak. 2018. február 2. napján a Belügyminisztérium újabb hiánypótlásról szóló felszólítást küldött részünkre, amelyre a válasz 2018. február 17. napján a Belügyminisztérium részére megküldésre került. A Szent Márton Emlékévvel kapcsolatban 2018. március 27. napján a Belügyminisztérium önkormányzati államtitkárától érkezett megkeresés, amelyben az AGORA programok esetében 16.978,- Ft visszafizetésére kötelezte az Önkormányzatot. A fenti összeg ügyleti kamattal együtt 2018. április 5. napján visszautalásra került.

**276/2017. (XII.12.) JTKB számú határozatában** a Jogi és Társadalmi Kapcsolatok Bizottsága a Kerényi DTP&Design Stúdió Bt. kérelmét – a Híres Szombathelyi Nők könyvsorozat további két kötetének támogatása – a „Könyv, film” tételsor terhére 500.000,- forint összeggel, a „Kulturális és Civil Alap” tételsor terhére további 500.000,- forint összeggel támogatta.

**Dr. Bencsics Enikő, az Egészségügyi és Közszolgálati Osztály vezetője jelenti:** A támogatási szerződés 2018. február 9. napján aláírásra, a támogatási összeg 2018. február 27. napján kiutalásra került.

Kérem a Tisztelt Bizottságot, hogy a lejárt határidejű bizottsági határozatok végrehajtásáról készült tájékoztató kiegészítését szíveskedjen tudomásul venni.

**Szombathely, 2018. április „ ”**

**/: Dr. Károlyi Ákos :/**

**HATÁROZATI JAVASLAT**

**……/2018. (IV.24.) JTKB számú határozat**

A Jogi és Társadalmi Kapcsolatok Bizottsága a 2017. évi lejárt határidejű bizottsági határozatok végrehajtásáról szóló tájékoztató kiegészítését tudomásul veszi.

**Felelős:** Dr. Károlyi Ákos jegyző

**Határidő:** azonnal